**Ministru kabineta noteikumu projekta “Noteikumi par sociālo pakalpojumu sniedzēju reģistrēšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā sociālo pakalpojumu sniedzējs tiek reģistrēts sociālo pakalpojumu sniedzēju reģistrā un izslēgts no tā” (turpmāk – noteikumu projekts) izstrādāts, pamatojoties uz Saeimā 2017.gada 12.janvārī pieņemto likumu “Grozījumi Sociālo pakalpojumu un sociālās palīdzības likumā”, kas stājās spēkā 2017.gada 9.februārī, ar kuriem precizēts 17.pants, kas ietver deleģējumu Ministru kabinetam (turpmāk - MK) noteikt kritērijus sociālo pakalpojumu sniedzēju (turpmāk – pakalpojumu sniedzējs) reģistrēšanai sociālo pakalpojumu sniedzēju reģistrā, reģistrā iekļaujamo informāciju un reģistrēšanas kārtību, nosacījumus izslēgšanai no reģistra. Vienlaikus Sociālo pakalpojumu un sociālās palīdzības likuma (turpmāk – likums) pārejas noteikumi tika papildināti ar 25.punktu, kas nosaka, ka MK 2008.gada 20.novembra noteikumi Nr.951 “[Kārtība, kādā sociālo pakalpojumu sniedzējs tiek reģistrēts sociālo pakalpojumu sniedzēju reģistrā un izslēgts no tā](https://likumi.lv/ta/id/184208-kartiba-kada-socialo-pakalpojumu-sniedzejs-tiek-registrets-socialo-pakalpojumu-sniedzeju-registra-un-izslegts-no-ta)” (turpmāk - noteikumi Nr.951) ir piemērojami līdz jaunu noteikumu spēkā stāšanās dienai, bet ne ilgāk kā līdz 2017.gada 1.jūlijam. Ar Ministru kabineta 2012.gada 12.jūnija rīkojumu Nr.264 apstiprinātā “Pasākumu plāna “klusēšanas – piekrišanas” principa ieviešanai un piemērošanai atbildīgo institūciju administratīvajā praksē” (turpmāk- Plāns) 4.sadaļas tabulas “Pasākumi, tiešie darbības rezultāti, atbildīgās institūcijas un nepieciešamais finansējums plāna noteiktā mērķa un rīcības virzienu sasniegšanai” 6.punkts nosaka uzdevumu Labklājības ministrijai (turpmāk-ministrija) ieviest „klusēšanas- piekrišanas” principu sociālo pakalpojumu sniedzēju reģistrācijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālo pakalpojumu sniedzēju reģistrācijas mērķis ir nodrošināt kvalitatīvu pakalpojumu sniegšanu un klientu, kuri saņem pakalpojumus, drošību. Likumā noteikts deleģējums MK noteikt kritērijus sociālo pakalpojumu sniedzēju reģistrēšanai, reģistrā iekļaujamo informāciju un reģistrēšanas kārtību, kā arī nosacījumus izslēgšanai no reģistra. Noteikumu projekts pamatā saglabā noteikumos Nr.951 noteiktās prasības sociālo pakalpojumu sniedzēju reģistrēšanai Sociālo pakalpojumu sniedzēju reģistrā (turpmāk – reģistrs), vienlaikus iekļaujot dažus jaunus nosacījumus. Piemēram, atbilstoši Plānam noteikumu projekta viens no mērķiem ir noteikt nosacījumus “klusēšanas – piekrišanas” principa ieviešanai un piemērošanai atbildīgo institūciju administratīvajā praksē, t.i., ja pakalpojumu sniedzējs noteiktajā termiņā nav saņēmis ministrijas atbildi uz iesniegumu, pakalpojumu sniedzējs ir tiesīgs uzsākt pakalpojuma sniegšanu.Tāpat jaunā kārtība paredz atteikties no sociālo pakalpojumu sniedzēju reģistrācijas apliecību izsniegšanas. Atbilstoši noteikumu projekta 4.punktam reģistrā pakalpojumu sniedzējs tiks reģistrēts uz pieciem gadiem. Saskaņā ar spēkā esošiem noteikumiem Nr.951, pakalpojumu sniedzējiem nav noteikts pienākums veikt pārreģistrāciju reģistrā, tomēr pārreģistrācija nodrošinās iespēju veikt sociālo pakalpojumu uzraudzību (vismaz dokumentāli), lai gūtu pārliecību vismaz par minimālo prasību izpildi, tai skaitā profesionālu darbinieku nodrošināšanu atbilstoši normatīvajos aktos noteiktajam un atbilstošu telpu nodrošināšanu, kas ir būtisks faktors, lai nodrošinātu klientu aizsardzību un drošību. Ministrijai veicot pakalpojumu sniedzēju uzraudzību klātienē (pamatā uz personu iesniegumu, sūdzību pamata), konstatētas būtiskas izmaiņas pakalpojumu sniedzēja darba organizācijā, par kurām ministrija netika informēta. Ir virkne reģistrētu pakalpojumu sniedzēju, kas pakalpojumu vairs nesniedz un neplāno to atjaunot, bet nav iesnieguši visus nepieciešamos dokumentus izslēgšanai no reģistra. Sistemātiska uzraudzība ļaus nodrošināt korektu un aktuālu informāciju par sociālā pakalpojuma sniedzēja sniedzamo pakalpojumu.Noteikumu projekts nosaka pakalpojumu sniedzēja reģistrācijai nepieciešamos dokumentus un procedūru. Lai reģistrētu pakalpojumu sniedzēju, tā vadītājs iesniedz iesniegumu pakalpojumu sniedzēja reģistrēšanai, izmantojot *Valsts reģionālās attīstības aģentūras pārziņā esošā personas identifikācijas koplietošanas moduļa* autentificēšanās iespējas un aizpildot ministrijas tīmekļa vietnē internetā (<http://www.lm.gov.lv/>), tiešsaistes formu e-pakalpojumam “Sociālo pakalpojumu sniedzēja reģistrācija” ministrijas pārziņā esošajā Valsts sociālās politikas monitoringa informācijas sistēmā (turpmāk arī - sistēma SPOLIS).Sociālo pakalpojumu sniedzēja reģistrēšanai ministrijai iesniedz iesniegumu un dokumentus, kas norādīti iesniegumā, t.i.:* par sniedzamā pakalpojuma apjomu un saturu (pakalpojuma sniedzēja nolikums, reglaments, saistošie noteikumi u.c.);
* organizatorisko struktūru shēmu (ja ir struktūrvienība/filiāle norāda arī pakļautību galvenajai iestādei);
* datu aizsardzības kārtību (iekšējie noteikumi, instrukcija utt.);
* darba kārtības noteikumus vai dokumentus, kas atspoguļo iestādes darba organizāciju, darbinieku pienākumus u.c.;
* telpu plānu kopijas no inventarizācijas lietas vai būvju kadastrālās uzmērīšanas lietas un telpu aprakstus, kuros precīzi norādīta katra telpa, kurā paredzēts sniegt sociālo pakalpojumu.
* informāciju par sociālo pakalpojumu sniedzēja būves vai telpu grupas kadastra apzīmējumu, platību un lietošanas veidu.

Informācija par sociālo pakalpojumu sniedzēja būves vai telpu grupas kadastra apzīmējumu, platību un lietošanas veidu un telpu plāni nepieciešami, jo nereti ministrijas darbinieki pakalpojuma kvalitātes kontroles pārbaudēs konstatē situācijas, ka pakalpojumu sniedzējs ir veicis telpu pārbūvi, nesaskaņojot ar uzraugošām iestādēm un nepaziņojot ministrijai par pakalpojumu sniegšanā veiktajām izmaiņām. Šāda pakalpojumu sniedzēja rīcība apdraud klienta drošību, kas nav pieļaujama. Jebkuram pakalpojumu sniedzējam uzsākot darbību, jāievēro normatīvie akti par savas darbības reģistrāciju, t.i., telpu atbilstību būvnormatīvos noteiktajām prasībām un ugunsdrošības prasībām, par Pārtikas un veterinārā dienesta atļaujas saņemšanu, ja tiek nodrošināta ēdināšana, par Veselības inspekcijas atzinuma saņemšanu par atbilstību higiēnas prasībām. Ievērojot labas pārvaldības principu, nepieciešamības gadījumā ministrija pieprasa informāciju, kas ir citu valsts institūciju rīcībā.Noteikumu projekts nosaka, ja pakalpojumu sniedzējs vai tā struktūrvienība sniedz dažādu veidu pakalpojumus, tos reģistrē kā atsevišķus pakalpojumu sniedzējus (5.punkts). Tāpat noteikumu projekts nosaka, ja pakalpojuma sniedzējam ir vairākas faktiskās pakalpojumu sniegšanas adreses (pakalpojumu sniedzēja struktūrvienības vai filiāles atrodas dažādās vietās), katru pakalpojumu sniegšanas vietu reģistrē kā atsevišķu pakalpojumu sniedzēju (6.punkts). Savukārt sociālā darba pakalpojuma sniedzēji (pašvaldības sociālie dienesti), kuriem ir attālinātie klientu punkti, un kuros tiek nodrošināta klientu pieņemšana, tiek reģistrēti kā sociālā darba pakalpojuma sniedzēji (pašvaldību sociālais dienests) norādot katra attālinātā klientu punkta adresi (7.punkts). Ja attiecīgajam sociālā pakalpojuma veidam sociālo pakalpojumu sniegšanas jomu regulējošajos normatīvajos aktos nav noteiktas īpašas prasības, ministrija izvērtē tikai vispārīgās prasības pakalpojumu sniedzēja darbībai (10.punkts).Ministrija pieņem lēmumu par iesnieguma izskatīšanas termiņa *atlikšanu uz laiku līdz 10 dienām* un rakstiski pieprasa iesniedzējam papildu informāciju vai dokumentus (11.punkts), šādos gadījumos:* nav iesniegti visi dokumenti, kas norādīti iesniegumā;
* iesniegtie dokumenti nav aizpildīti atbilstoši šo noteikumu prasībām vai pakalpojumu sniedzēja statūtos vai nolikumā nav norādīts, ka pakalpojumu sniedzējs sniedz iesniegumā minētos pakalpojumus;
* pakalpojumu sniedzēja būve vai telpu grupa, kurā paredzēts sniegt pakalpojumu, nav pieņemta ekspluatācijā vai tai Nekustamā īpašuma valsts kadastra informācijas sistēmā reģistrētais lietošanas veids neatbilst pakalpojuma sniegšanai.
* ministrijai rodas pamatotas šaubas par sniegtās informācijas patiesumu.

Noteikumu projekts paredz atteikt reģistrēt pakalpojumu sniedzēju gadījumos, ja * pakalpojums nav sociālais pakalpojums [Sociālo pakalpojumu un sociālās palīdzības likuma izpratnē](http://likumi.lv/ta/id/68488-socialo-pakalpojumu-un-socialas-palidzibas-likums);
* noteiktajā termiņā nav iesniegti ministrijas papildus pieprasītie dokumenti un ziņas, tie nav atbilstoši, vai nav saņemts pakalpojumu sniedzēja pamatots lūgums pagarināt dokumentu iesniegšanas termiņu;
* sniegtas nepatiesas ziņas;
* pakalpojumu sniedzējs neatbilst normatīvajos aktos attiecīgajam sociālo pakalpojumu sniedzējam noteiktajām prasībām, t.sk., nenodrošina ugunsdrošības, darba aizsardzības vai higiēnas prasību ievērošanu;
* pakalpojumu sniedzēja būve vai telpu grupa, kurā paredzēts sniegt pakalpojumu, nav pieņemta ekspluatācijā vai tai Nekustamā īpašuma valsts kadastra informācijas sistēmā reģistrētais lietošanas veids neatbilst pakalpojuma sniegšanai.

Noteikumu projektā minēto funkciju veikšanai ministrijai ir tiesības saņemt ziņas no Valsts zemes dienesta par Valsts adrešu reģistrā esošo informāciju (adrešu klasifikatora dati) un Nekustamā īpašuma valsts kadastra informācijas sistēmas teksta datus, kas strukturēti informācijas blokos; no Uzņēmumu reģistra - izziņu par juridisko personu un izziņu par fiziskas personas maksātnespējas reģistra datiem, statūtiem un nolikumu (12.punkts).Tāpat noteikumu projekts paredz, ka pirms lēmuma pieņemšanas par pakalpojuma sniedzēja reģistrēšanu vai pārreģistrēšanu ministrijai ir tiesības veikt pārbaudi pie pakalpojumu sniedzēja par normatīvajos aktos attiecīgajam sociālo pakalpojumu sniedzējam noteikto prasību nodrošināšanu (13.punkts). Mēneša laikā pēc visu dokumentu un ziņu saņemšanas ministrija (14.punkts):* pieņem lēmumu par atteikumu reģistrēt pakalpojumu sniedzēju, norādot atteikuma pamatojumu, un paziņo to iesniedzējam;
* pieņem lēmumu par pakalpojuma sniedzēju reģistrāciju, paziņo to iesniedzējam un izdara ierakstu reģistrā.

Noteikumu projekts nosaka, ja mēneša laikā no pakalpojumu sniedzēja iesnieguma saņemšanas dienas ministrija nepieprasa papildu informāciju un dokumentus, nepieņem un nepaziņo lēmumu par atteikumu reģistrēt pakalpojumu sniedzēju, uzskatāms, ka pakalpojuma sniedzējs ir reģistrēts reģistrā (16.punkts).Ja reģistrētā pakalpojumu sniedzējam mainās situācija, noteikumu projekts nosaka, ka pakalpojumu sniedzēja vadītājam vai pilnvarotai personai 10 darbdienu laikā jāinformē ministrija par darbības apturēšanu, izbeigšanu vai izmaiņām pakalpojumu organizēšanā un sniegšanā, iesniedzot izmaiņas apliecinošus dokumentus. Savukārt ministrija izdara atbilstošas izmaiņas reģistrā.Ja pakalpojuma sniedzējs ir iesniedzis iesniegumu par pakalpojumu sniegšanas apturēšanu, Ministrija pieņem lēmumu par pakalpojuma sniegšanas apturēšanu uz laiku, kādu norādījis pakalpojumu sniedzējs, bet ne ilgāku par 6 mēnešiem. Savukārt ja saņemts iesniegums par darbības atjaunošanu, ministrija pieņem lēmumu par darbības atjaunošanu un veic attiecīgas izmaiņas reģistrā.Pieņemot lēmumu par pakalpojumu sniedzēja reģistrēšanu, ministrija piešķir pakalpojumu sniedzējam noteikumu projekta 2.pielikumā minētos reģistrācijas kodus un izdara ierakstu reģistrā. Ministrija pieņem lēmumu par pakalpojumu sniedzēja izslēgšanu no reģistra (24.punkts) gan pamatojoties uz pakalpojumu sniedzēja iesniegumu, gan pēc ministrijas iniciatīvas, ja konstatēti pārkāpumi saistībā ar pakalpojumu sniegšanu (piemēram, neatbilstība normatīvajos aktos sociālo pakalpojumu sniedzējiem noteiktajām prasībām, nekvalitatīvs pakalpojums, nepatiesu ziņu sniegšana). Viens no izslēgšanas iemesliem ir pakalpojumu sniedzēja administratīva sodīšana par normatīvajos aktos sociālo pakalpojumu sniedzējiem noteikto prasību vai sociālo pakalpojumu kvalitātes nenodrošināšanu, kas rada vai var radīt tiešus draudus sociālā pakalpojuma saņēmēja drošībai vai veselībai, ja nav novērstas konstatētās nepilnības ministrijas noteiktajā termiņā. Administratīvo sodus par šiem pārkāpumiem piemēro ministrija, tāpēc šī informācija ir ministrijas rīcībā, un to no Iekšlietu ministrijas informācijas centra pārziņā esošās informācijas sistēmas “Sodu reģistrs” ministrija nepieprasīs.Ministrija reģistrēto pakalpojumu sniedzēju sarakstu, kā arī to pakalpojumu sniedzēju sarakstu, kuri ir izslēgti no reģistra, publicē ministrijas tīmekļa vietnē internetā (<http://www.lm.gov.lv>, metadatus aprakstot atvērto datu portālā).  Noteikumu projekts paredz, ka pakalpojumu sniedzējiem, kuri reģistrā reģistrēti līdz 2017.gada 30.jūnijam, līdz 2023.gada 1.janvārim ir pienākums ne vēlāk kā vienu mēnesi pirms piecu gadu termiņa notecēšanas, pārreģistrēties reģistrā. Šādā gadījumā pakalpojumu sniedzēja vadītājs iesniedz ministrijā noteikumu projektā pārreģistrācijai paredzētos dokumentus.Noteikumu projekts nosaka, ka no 2018.gada 1.jūlija šo noteikumu 8.punktā norādītos dokumentus pakalpojumu sniedzēju reģistrēšanai varēs iesniegt tikai elektroniski, aizpildot ministrijas tīmekļa vietnē internetā tiešsaistes formu e-pakalpojumam “Sociālo pakalpojumu sniedzēja reģistrācija”, izmantojot Valsts reģionālās attīstības aģentūras pārziņā esošā personas identifikācijas koplietošanas moduļa autentificēšanās iespējas.Pāreja uz šādu reģistrēšanās veidu noteikta pakāpeniski: līdz 2017.gada 31.decembrim dokumentus ministrijā varēs iesniegt personīgi, nosūtot pa pastu, nosūtot elektroniskā formā atbilstoši normatīvajiem aktiem par elektronisko dokumentu noformēšanu (32.punkts). Savukārt, laikā no 2018.gada 1.janvāra līdz 2018.gada 30.jūnijam dokumentus ministrijā varēs iesniegt gan šo noteikumu 8.punktā, gan 32.punktā noteiktā veidā.Noteikumu projektā noteikts, ka noteikumi stājas spēkā 2017.gada 1.jūlijā. |
| 3. | Projekta izstrādē iesaistītās institūcijas |  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrija, pakalpojumu sniedzēji, kas sniedz likumā noteiktos sociālos pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Pakalpojumu sniedzējiem projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvo izmaksu monetārs novērtējums ministrijai tiek veikts šādi:I. Tiek pieņemts, ka informācijas apstrādes pienākumu izpildi īsteno amatpersona, kuras atalgojums atbilst vidējam 9.mēnešalgu grupas 3.kategorijas darba samaksas apmēram 1228,48 euro. Finanšu līdzekļu apjoms (f), kas atbilst vienas stundas likmei tiek noteikts, dalot dotās amatpersonu grupas mēnešalgas apmēru ar 160 darba stundām (1228,48/160=7,68 euro/h).Tiek pieņemts, ka atbildīgo un līdzatbildīgo institūciju darbinieku nepieciešamais laika patēriņš (l), lai saņemtu informāciju, nodrošinātu informācijas sagatavošanas, apstrādes pienākumus, ir atšķirīgi. Četru gadu laikā tiks pārbaudīti un veikta pārreģistrācija 880 pakalpojumu sniedzējiem:1. ilgstošas sociālās aprūpes un sociālās rehabilitācijas institūcijas - 1150 stundas;
2. sociālās rehabilitācijas institūcijas - 520 stundas;
3. krīzes centrs - 225 stundas;
4. profesionālās rehabilitācijas institūcija – 30 stundas;
5. patversme – 50 stundas;
6. nakts patversme – 95 stundas;
7. dienas aprūpes centrs - 445 stundas;
8. aprūpe mājās - 490 stundas;
9. grupu dzīvoklis - 95 stundas;
10. pusceļa māja – 30 stundas;
11. specializētās darbnīcas – 45 stundas;
12. sociālā darba pakalpojums – 80 stundas;
13. pašvaldību sociālie dienesti - 640 stundas;
14. sociālā rehabilitācija no prettiesiskām darbībām cietušiem bērniem viņu dzīves vietā - 35 stundas;
15. dienas centrs – 25 stundas;
16. citi sociālie pakalpojumi - 445 stundas.

II. Tiek pieņemts, ka ministrijā ir viens atsevišķs fiskālais risks (kurā var būt vairāki atsevišķi fiskālie riski),. Tiek pieņemts, ka uz šo vienu specifisko fiskālo risku ir 1 iesaistīts subjekts (n). Vidējais administratīvā sloga palielinājums, kas saistīts ar sociālo pakalpojumu sniedzēju, kuri reģistrējušies līdz 2017.gada 30.jūnijam, pārreģistrēšanu sastāda (C = (f x l) x (n x b) ):1. 7,68 euro/h x 1150h x 1cilv x 1 gadījums=8 832,00 euro
2. 7,68 euro/h x 520h x 1cilv. x 1 gadījums=3 993,60 euro
3. 7,68 euro/h x 225h x 1 cilv x 1 gadījums=1 728,00 euro
4. 7,68 euro/h x 30h x 1cilv x 1 gadījums=230,40 euro
5. 7,68 euro/h x 50h x 1cilv x 1 gadījums=384,00 euro
6. 7,68 euro/h x 95 h x 1cilv x 1 gadījums=729,60 euro
7. 7,68 euro/h x 445h x 1cilv x 1 gadījums=3 417,60 euro
8. 7,68 euro/h x 490h x 1cilv x 1 gadījums=3 763,20 euro
9. 7,68 euro/h x 95h x 1cilv x 1 gadījums=729,60 euro
10. 7,68 euro/h x 30h x 1cilv x 1 gadījums=230,40 euro
11. 7,68 euro/h x 45h x 1cilv x 1 gadījums=345,60 euro
12. 7,68 euro/h x 80h x 1cilv x 1 gadījums=614,40 euro
13. 7,68 euro/h x 640h x 1cilv x 1 gadījums=4 915,20 euro
14. 7,68 euro/h x 35h x 1cilv x 1 gadījums=268,80 euro
15. 7,68 euro/h x 25h x 1cilv x 1 gadījums=192,00 euro
16. 7,68 euro/h x 445h x 1cilv x 1 gadījums=3 417,60 euro

Kopā četros gados administratīvās izmaksas sastāda33 792,00euro=8 832,00+3 993,60+1 728,00+230,40+384,00+729,60+3 417,60+3 763,20+729,60+230,40+345,60+614,40+4 915,20+268,80+192,00+3 417,60 Kopā gadā administratīvās izmaksas sastāda 8 448,00 euroŅemot vērā to, ka pakalpojumu sniedzējam veicot dokumentu iesniegšanu uz pakalpojumu pārreģistrāciju 1x piecos gados administratīvās izmaksas pakalpojumu sniedzējam nepārsniedz: * fiziskai personai 200 euro;
* juridiskai personai 2000 euro.

Līdz ar to administratīvo izmaksu monetārs novērtējums pakalpojumu sniedzējam netiek veikts. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017 gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 75 902 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

97.01.00 „Labklājības nozares vadība un politikas plānošana” | 75 902 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 75 902 | 0 | 0 | 0 | 0 |
| 2.1. valsts pamatbudžets97.01.00 „Labklājības nozares vadība un politikas plānošana” | 75 902 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumā „Par valsts budžetu 2017.gadam” Labklājības ministrijas pamatbudžeta apakšprogrammā 97.01.00 „Labklājības nozares vadība un politikas plānošana” ERAF projekta “Sociālās politikas monitoringa pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” ietvaros veikto kapitālieguldījumu uzturēšanas izdevumu segšanai plānoti līdzekļi 75 902 *euro* apmērā, t.sk. atbilstoši Ministru kabineta 2013. gada 19.marta sēdes protokola Nr.15 58.§ 16.1.apakšpunktam 38 417 *euro* apmērā informācijas sistēmas SPOLIS uzturēšanai un atbilstoši Ministru kabineta 2016.gada 2.augusta sēdes protokola Nr.38 47.§ 10.1. apakšpunktam 2017.gadā 37 485 *euro* apmērā informācijas sistēmas SPOLIS uzturēšanai. Lai ieviestu normatīvā regulējuma izmaiņas Valsts sociālās politikas monitoringa informācijas sistēmai (SPOLIS), kas ir iesaistītu sociālo pakalpojumu sniedzēju reģistrācijai un e-pakalpojuma uzlabošanai, kā arī atskaišu ģenerēšanā un konsolidēšanā, ir nepieciešams pasūtīt ārpakalpojumu līguma ietvaros šādus darbus: Valsts sociālās politikas monitoringa informācijas sistēmai (SPOLIS) izmaiņu pieprasījuma vajadzību definēšana, programmēšanas darbu izstrāde, testēšana, ieviešana produkcijā – kopā 320 cilvēkstundas (320 X 42,50 *EUR* =  **13 600 *EUR* (ar PVN)**; Noteikumu projektā ietverto pasākumu īstenošana 2017.gadā un turpmākajos gados tiks nodrošināta piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektā ietverto pasākumu īstenošana 2017.gadā un turpmākajos gados tiks nodrošināta apakšprogrammas 97.01.00 „Labklājības nozares vadība un politikas plānošana” piešķirto valsts budžeta līdzekļu ietvaros. |
| **V. Kādām Latvijas starptautiskajām saistībāmatbilst normatīvais akts** |
|  1. Saistības pret Eiropas Savienību | Eiropas Parlamenta un Padomes 2006.gada 12.decembra direktīvas 2006/123/EK *par pakalpojumiem iekšējā tirgū* |
|  2. Saistības pret citām valstīm un starptautiskajām institūcijām un organizācijām | Nav attiecināms. |
|  3. Saistības, kas izriet no Latvijai saistošajiem divpusējiem un daudzpusējiem starptautiskajiem līgumiem  |   Nav attiecināms. |

|  |
| --- |
|  4. Atbilstības izvērtējums1.tabula |
|  Attiecīgo Eiropas Savienības tiesību aktu veids (piemēram, Eiropas Kopienas dibināšanas līgums, direktīva, regula, lēmums, vadlīnijas, rekomendācijas), nosaukums, datums un numurs, kuru prasības tiek pārņemtas vai ieviestas ar normatīvo aktu | Eiropas Parlamenta un Padomes 2006.gada 12.decembra direktīvas 2006/123/EK *par pakalpojumiem iekšējā tirgū* |
|   2.tabula |
|  Eiropas Savienības tiesību akts un attiecīgā panta Nr. (uzskaitot katru direktīvas vienību – pantu, daļu, punktu, apakšpunktu) |  Latvijas normatīvā akta projekta norma, kas pārņem katru šīs tabulas 1.ailē norādīto direktīvas vienību (uzskaitot visu normatīvā akta projekta vienību Nr.) |  Komentāri |
| 13.panta 1.punkts | Noteikumu projekta otrā nodaļa | Atbilst |
| 13.panta 2.punkts | Noteikumu projekta otrā nodaļa | Atbilst |
| 13.panta 3.punkts | 12.punkts | Atbilst |
| 13.panta 4.punkts | 17.punkts | Atbilst |
| 13.panta 5.punkts | Noteikumu projekta otrā nodaļa | Atbilst |
| 13.panta 6.punkts | Noteikumu projekta otrā nodaļa | Atbilst |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017.gada 6.aprīlī Labklājības ministrijas mājas lapā ([http://www.lm.gov.lv/](http://www.lm.gov.lv/text/1789)) ievietots paziņojums par projekta būtību un iedzīvotāji bija aicināti izteikt savu viedokli elektroniski un pa pastu ar termiņu līdz 2017.gada 20.aprīlim. |
| 2. | Sabiedrības līdzdalība projekta izstrādē | No 2017.gada 6.aprīļa Labklājības ministrija nav saņēmusi nevienu ieteikumu vai priekšlikumu. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, pakalpojumu sniedzēji, kas sniedz [Likumā](http://likumi.lv/ta/id/68488-socialo-pakalpojumu-un-socialas-palidzibas-likums) noteiktos sociālos pakalpojumus. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav |

Anotācijas IV sadaļa – projekts šo jomu neskar.

Labklājības ministrs J.Reirs

21.06.2017., 10.57

2939

D.Stankēviča

Tālrunis: 67782955

e-pasts: diana.stankevica@lm.gov.lv